8. april 2015

Til eiere av hester født 2014

«Til Start» - samling med hest på Bergen Travpark, søndag 12.04.15 kl 14:00.

Som deltager i «Til Start» prosjektet inviterer vi deg med dette til ny samling, denne gang med hest. Vi møtes ved gjestestallene.

Det blir obligatorisk veterinær- og hovslagersjekk av samtlige hester.

Noen av dere vet vi allerede har kjørt litt, men har du ikke spent i ennå, må du allikevel møte opp med hesten. Vi hjelper deg eventuelt med å spenne for å leie den første turen.

Utstyr du trenger å ha med er:

* Komplett sele med slagreim og sjekk
* Speedcart, roadcart eller langvogn
* Gjerne en pisk for korrigering av hesten
* Hjelm til deg selv og din medhjelper
* Utfylt egenmelding (se vedlegg)

Program for dagen vedlegges, og gjennomgang av dette vil bli foretatt som første punkt på dagsordenen.

Er det spørsmål kan Kato Bruland kontaktes på telefon 916 21 317.

Vel møtt!

Med vennlig hilsen

Vestenfjeldske travforbund DNT’s DU-utvalg

Knut Olav Dahl

Sekretær